ZAPISNIK
s 9. sjednice Vijeća Gradske četvrti Črnomerec, održane 20. veljače 2018. 
         u prostorijama Područnog ureda Črnomerec, 
                 Trg Francuske Republike 15/1, s početkom u 15:15 sati

Nazočni članovi Vijeća Gradske četvrti Črnomerec: 
Josip Jelić, Ljiljana Peršinec, Dragutin Buden, Vlado Crkvenac, Maja Čižić, Tomislav Domes, Tomislav Kolačny,  Tomislav Matošin, Branko Matun,  Marko Milić, Vanja Mojzeš, Ana Marija Pilaš, Martin Postružin, Siniša Ružić i  Miroslav Šurbek. 

Drugi nazočni:  Sandra Bregant, predsjednika VMO Sveti Duh, Branko Kasalo, predsjednik VMO „Jelenovac“, Mirko Berić, potpredsjednik VMO „Bartol Kašić“ Snježana Ordanić, voditeljica Područnog odsjeka Črnomerec Mirella Šušak Cvetković, viša stručna suradnica i Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da su prisutni svi članovi Vijeća, čime su stečeni uvjeti za raspravu i pravovaljano odlučivanje.

Predsjednika daje na usvajanje Zapisnik  s 8. sjednice VGČ Črnomerec.
Maja Čižić traži da se u Zapisnik unese da se nakon izlaska sa sjednice vratila.
Jednoglasno usvojen Zapisnik s 8. sjednice Vijeća Gradske četvrti Črnomerec. 

Predsjednik dopunjuje dnevni red slijedećim točkama; točka 10. Autobusna linija 139 i 141 i  točka 11. Odluke o komunalnim redu.
Tako dopunjen dnevni red daje na glasovanje

Jednoglasno usvojen slijedeći		
	
			                 dnevni red:

1. Prijedlog Izvješća o radu Vijeća Gradske četvrti Črnomerec za 2017.
2. Prijedlog Programa rada Vijeća Gradske četvrti Črnomerec za 2018.
3. Prijedlog Zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017.
4. Strateška studija o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba - donošenje zaključka
5. Prijedlog Odluke o izmjenama i dopunama Odluke o nerazvrstanim cestama – donošenje zaključka
6. Predlaganje kandidata za suce porotnike za mladež Općinskog kaznenog suda u Zagrebu
7. Korištenje sredstava s pozicije „Ostali nespomenuti rashodi poslovanja“ – donošenje zaključka
8. Autobusno stajalište Kustošijanska 223 - donošenje zaključka
9. Prijedlog lokacija za izgradnju fiksnih reciklažnih dvorišta – donošenje zaključka
10. Autobusna linija 139 i 141
11. Odluka o komunalnom redu
12. Informacije, pitanja i prijedlozi





Ad.1. Prijedlog Izvješća o radu Vijeća Gradske četvrti Črnomerec za 2017.
Predsjednik otvara raspravu.
U raspravi sudjelovali: Tomislav Kolačny, Maja Čižić i Josip Jelić.
Predsjednik daje prijedlog Izvješća o radu Vijeća na glasovanje.
S 8 glasova ZA, 6 SUZDRŽANIH i 1 PROTIV usvojeno

			 IZVJEŠĆE O RADU VIJEĆA GRADSKE
ČETVRTI ČRNOMEREC ZA 2017. GODINU 
       od 01. srpnja 2017 do 31. prosinca 2017. 

U skladu s Statutom grada Zagreba, Pravilima Vijeća Gradske četvrti i drugim zakonskim propisima, koji reguliraju rad vijeća treći saziv Vijeća Gradske četvrti Črnomerec konstituiran je 29. lipnja 2017. godine i broji 15 članova vijeća slijedećim izbornim rezultatima na temelju kandidacijskih lista:
         b) Rezultati izbora na temelju kandidacijskih lista su sljedeći:
1. Kandidacijska lista
SOCIJALDEMOKRATSKA PARTIJA HRVATSKE - SDP
HRVATSKA NARODNA STRANKA - LIBERALNI DEMOKRATI - HNS
NAPRIJED HRVATSKA! - PROGRESIVNI SAVEZ - NAPRIJED HRVATSKA!
dobila je 3 mjesta, a izabrani su :
1. TAMARA ČUBRETOVIĆ
2. ANA MARIJA PILAŠ
3. BRANKO MATUN

2. Kandidacijska lista
HRVATSKA DEMOKRATSKA ZAJEDNICA - HDZ
dobila je  3  mjesta, a izabrani su :
1. JOSIP JELIĆ
2. JELENA ĐUGUM
3. MARKO MILIĆ

3. Kandidacijska lista
"BANDIĆ MILAN 365 - STRANKA RADA I SOLIDARNOSTI" - "STRANKA RADA I SOLIDARNOSTI"
ZELENA LISTA
dobila je  3  mjesta, a izabrani su:
1. VLADO CRKVENAC
2. MARTIN POSTRUŽIN
3. DRAGUTIN BUDEN

4. Kandidacijska lista
NEZAVISNA LISTA SANDRE ŠVALJEK - NLSŠ
HRVATSKA SOCIJALNO - LIBERALNA STRANKA - HSLS
dobila je  3  mjesta, a izabrani su :
1. DARKO KLASIĆ
2. MAJA ČIŽIĆ
3. LJILJANA PERŠINEC


5. Kandidacijska lista
ZAGREB JE NAŠ!
NOVA LJEVICA - NL
ODRŽIVI RAZVOJ HRVATSKE - ORaH
RADNICKA FRONTA - RF
ZA GRAD
dobila je 2  mjesta, a izabrani su:
1. TOMISLAV DOMES
2. VANJA MOJZEŠ

6.  Kandidacijska lista
 MOST NEZAVISNIH LISTA - MOST
dobio je  1 mjesto te je s te liste izabran :
1. SINIŠA RUŽIĆ

	Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.

	B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.
	Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.
	Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.
	Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća mjesnog odbora, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.
	Izabrani član Vijeća također može podnijeti ostavku ili staviti mandat u mirovanje i iz osobnih razloga podnošenjem pisanog zahtjeva gradskom upravnom tijelu nadležnom za mjesnu samoupravu.
           Za nastavak obnašanja nespojive dužnosti, odnosno za stavljanje mandata u mirovanje, odlučila je izabrana članica Vijeća:
	
s kandidacijske  liste Hrvatske demokratske zajednice:                                               
1. JELENA ĐUGUM
                                                                   
	C) Sukladno članku 14. Odluke, zamjenici članova vijeća na stranačkim listama su oni kandidati s kandidacijske liste koji nisu izabrani a koje odredi predlagatelj liste, a zamjenici članova na listama grupa građana su prvi sljedeći neizabrani kandidati s liste.
	Predlagatelj liste odredio je zamjenika člana Vijeća, odnosno prvi sljedeći neizabrani kandidat je:
s kandidacijske  liste Hrvatske demokratske zajednice: 
1. MIROSLAV ŠURBEK  
 
U skladu sa Statutom Grada Zagreba, Pravilima Vijeća Gradske četvrti i drugim zakonskim propisima, koji reguliraju rad vijeća, Vijeće Gradske četvrti Črnomerec tijekom 2017. godine redovito je održavalo sjednice na kojima se raspravljalo o aktualnim problemima na gradskoj četvrti od  regulacije prometa, sanacije prometnica, nedostatku kulturnih sadržaja  i uređenju dječjih igrališta.
U 2017. godini održano je 6 sjednica. Na sjednicama je prisustvovala većina vijećnika, a oni koji nisu prisustvovali opravdali su svoj izostanak.
Sjednicama je bilo nazočno u prosjeku 14 članova (93 %), a ukupno je obrađeno 37 točaka dnevnog reda, što prosječno po sjednici iznosi 8 točaka.
	U svezi s gore navedenim Vijeće je donijelo ukupno 62 zaključaka.
							
Analitičko-tabelarni prikaz rada Vijeća 

1.  SJEDNICE VIJEĆA
	Opis obilježja
	2017.

	Broj održanih sjednica
	6

	Prosječan broj prisutnih članova Vijeća (po sjednici )
	14

	Prosječno trajanje sjednice (sata)
	1:30 sati

	broj točaka dnevnih redova (ukupno)
	37

	Broj dopunskih točki dnevnih redova (uvrštenih u dnevni red na samoj sjednici) – ukupno
	25

	Broj donesenih akata (ukupno)
	62



2. STRUKTURA AKATA VIJEĆA PREMA SADRŽAJU 
	Problematika na koju se akt sadržajno pretežno odnosi
	Broj akata 2017.

	Gradnja i održavanje komunalne infrastrukture  (vodovod, odvodnja, plin, j. rasvjeta, ceste)
	15

	Regulacija prometa
	11

	Prostorno uređenje i graditeljstvo (prostorni planovi)
	4

	Funkcioniranje Vijeća ( mandatna i poslovnička pitanja, programi rada , izvještaji o radu i sl. )
	14

	Mišljenja Vijeća o prijedlozima (nacrtima) akata gradskih tijela
	8

	Ostalo
	10



3.  STRUKTURA VIJEĆNIČKIH PITANJA PREMA SADRŽAJU
	Problematika na koju se pitanje ili zahtjev člana Vijeća sadržajno pretežno odnosi
	Broj pitanja
Postavljeno/Odgovoreno

	Komunalni red (krupni otpad, divlje deponije, red na tržnicama, parkiranje na zelenim površinama i sl.)
	3
	2

	Ostalo
	2
	



4.  STRUKTURA AKATA VIJEĆA PREMA PREDLAGATELJIMA  (INICIJATORIMA)	  	        
	Predlagatelj (inicijator) donošenja akta
	         Broj akta 2017.

	Predsjednik Vijeća
	14

	Član ili članovi Vijeća
	4

	Gradski uredi
	15

	Građani i udruge građana
	14

	Ostali
	15



5. Odbori 
	Odbor
	         Broj sjednica.

	Odbor za komunalno gospodarstvo
	1

	
	




Vijeće Gradske četvrti Črnomerec usvojilo je Zaključak o izmjeni Plana komunalnih aktivnosti za 2017. i Zaključak o izmjeni Financijskog plana za 2017.

O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja, ali na sva nisu pristigli odgovori.
Svi doneseni akti proslijeđeni su nadležnim tijelima.
Članovi vijeća svojom nazočnošću i aktivnim sudjelovanjem na sjednicama doprinijeli su kvaliteti rada Vijeća i donesenih akata. Poznavanje terena omogućilo im je bolje poimanje problematike te su svojim konkretnim prijedlozima doprinijeli bržem i učinkovitijem rješavanju.


	      		        Izvješće o radu i djelovanju predsjednika Vijeća
                  	           Gradske četvrti Črnomerec gosp. Josip Jelić  

Predsjednik Vijeća Gradske četvrti Črnomerec redovito obavlja sve dužnosti propisane Statutom Grada Zagreba.  

1. Predsjedava sjednicama Vijeća Gradske četvrti 
2. Prima građane prema najavama ili bez najave
3. Izlazi na teren, gdje se osobno upoznaje s problematikom građana
4. Surađuje s vijećnicima Vijeća Gradske četvrti na rješavanju problema u četvrti 
5. Prisustvuje koordinacijama predsjednika Vijeća Gradskih četvrti, gradonačelnika, predsjednikom Gradske skupštine, pročelnika gradskih ureda i voditeljima podružnica Zagrebačkog holdinga. 
6. Prisustvuje sastancima koje organizira Gradski ured za mjesnu samoupravu u gradskim uredima, trgovačkim društvima i slično
7. Prisustvuje sjednicama Skupštine
8. Organizira sastanke važne za rješavanje problema bilo građana pojedinca, grupe građana te predstavnika odgojno-obrazovnih ustanova s predstavnicima gradskih ureda
9. Svakodnevno održava kontakte s osobama u gradskim uredima, trgovačkim društvima u vlasništvu grada, javnim ustanovama, a vezano uz rješavanje problema na području Gradske četvrti
10. Prima predstavnike nevladinih organizacija s područja Gradske četvrti te zajedno sudjeluje u nekim njihovim aktivnostima
11. Redovito se odaziva na prisustvovanje raznim manifestacijama u Gradskoj četvrti i izvan (humanitarne, športske, kulturne, obrazovne)


     			     Izvješće o radu i djelovanju potpredsjednice Vijeća
                            Gradske četvrti Črnomerec gđa. Ljiljana Peršinec

Potpredsjednica Vijeća Gradske četvrti Črnomerec obavljala je sve dužnosti koje su propisane Statutom Grada Zagreba.

1.       Zamijenila je predsjednika Vijeća kada je bio spriječen drugim obvezama, u svim situacijama koje joj je predložio predsjednik
2.       Odazvala se na događanja koja su organizirala Vijeća mjesnih odbora na području Gradske četvrti
3.       Prati socijalno stanje građana Gradske četvrti Črnomerec te predlaže pomoć za najugroženije
     4. Prati zdravstvenu tematiku Gradske  četvrti Črnomerec te predlaže rješavanje problema.
     5. Surađuje sa udrugama na području Gradske četvrti Črnomerec.


Ad.2. Prijedlog Programa rada Vijeća Gradske četvrti Črnomerec za 2018.


Predsjednik daje  Prijedlog Programa rada Vijeća na glasovanje.
Jednoglasno usvojen slijedeći


                 PROGRAM RADA VIJEĆA 
       GRADSKE ČETVRTI ČRNOMEREC ZA 2018. GODINU

Na temelju Poslovnika o radu Vijeća Gradske četvrti Črnomerec i Pravila Vijeća Gradske četvrti Črnomerec i sukladno Statutu Grada Zagreba,  svoj program za 2018. godinu Vijeće temelji na najaktualnijim komunalnim potrebama za poboljšanje standarda građana Črnomerca kroz izgradnju nove komunalne infrastrukture i na održavanju postojeće, a uvažavajući sve specifičnosti koje karakteriziraju područje Gradske četvrti Črnomerec.

Na temelju Poslovnika o radu i Pravilima Vijeća Gradske četvrti Črnomerec, Vijeće je Programom rada obvezno: 
1. Donijeti financijski plan za 2018.  (siječanj)
2. Program održavanja komunalne infrastrukture za 2018. (siječanj)
3. Plana komunalnih aktivnosti za 2018. (veljača- ožujak)
4. Godišnji izvještaj o izvršenju financijskog plana za 2017. godinu 
5. Izvješće o radu Vijeća Gradske četvrti Črnomerec za 2017. (veljača)
6. Programa rada Vijeća Gradske četvrti Črnomerec za 2018.  (veljača)
7. Pripremiti i donijeti Prijedlog prioriteta plana komunalnih aktivnosti za 2019. godinu (kolovoz – studeni)
8. Donijeti rebalans Plana komunalnih aktivnosti, rebalans Programa održavanja komunalne infrastrukture  i izmjenu Financijskog plana za 2018. g.  (do studenog)
9. Sudjelovati u donošenju prostornih urbanističkih i detaljnih planova u Gradu Zagrebu (prema dostavljenim prijedlozima)
10. Koordinirati i surađivati s vijećima mjesnih odbora 
11. Pratiti realizaciju Plana komunalnih aktivnosti i Programa održavanja komunalne infrastrukture  u suradnji s vijećima mjesnih odbora 
12. Raspravljati i donositi zaključke na osnovi prijedloga mjesnih odbora 
13. Raspravljati i donositi mišljenja o prijedlozima akata o kojima  gradonačelnik, Gradska skupština i gradski uredi traže mišljenje vijeća 

Program rada Vijeća Gradske četvrti Črnomerec temelji se i na kontinuitetu svih prethodnih aktivnosti, na aktivnostima koje predlažu vijeća mjesnih odbora i zahtjevima građana.
 
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnih odbora;
2. pomoći u održavanju, opremanju i obnovi svih prostora mjesnih odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Gradskoj četvrti Črnomerec, kao nužnu pretpostavku za utjecaj građana i njihovih predstavničkih tijela na razvoj četvrti (posebice u pogledu komunalne opremljenosti  i uređenja naselja, održavanje komunalnog reda i zaštite okoliša, djelovanja javnih službi itd.), rješavanju gorućeg problema prometa na gradskoj četvrti, kao i prometa u mirovanju;
5. u suradnji s vijećima mjesnih odbora kontinuirano planirati i rješavati manje komunalne potrebe kroz Plan komunalnih aktivnosti i Program održavanja komunalne infrastrukture  za tekuće i iduće razdoblje, na osnovi prikupljenih podataka, selektirajući neophodne potrebe građana;
6. nastojati kvalitetnije i temeljitije informirati građane o svim aktivnostima na području Gradske četvrti Črnomerec, kao i o mogućnostima rješavanja zahtjeva i  potreba svih stanovnika Gradske četvrti;
7. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže Vijeće Gradske četvrti Črnomerec;
8. inicirati izradu Programa kulturnih aktivnosti na području Gradske četvrti Črnomerec, u suradnji sa Gradskim uredom za obrazovanje, kulturu i sport, CKF "August Cesarec", te osigurati prostore i druge uvjete za njihovu realizaciju. 


Realizacija navedenog Programa rada ovisiti će o:
 
· sudjelovanju vijećnika u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s vijećima mjesnih odbora;
· suradnji građana Gradske četvrti Črnomerec.


Ad.3. Prijedlog Zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2017.

Predsjednik otvara raspravu.
U raspravi sudjelovali: Tomislav Kolačny i Josip Jelić.
Predsjednik daje prijedlog Programa održavanja komunalne infrastrukture na području Gradske četvrti Črnomerec u 2018. na glasovanje.

S 14 glasova ZA i 1 SUZDRŽANIM usvojen slijedeći

PROGRAM
održavanja komunalne infrastrukture
na području Gradske četvrti Črnomerec u 2018.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Črnomerec (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja objekata i uređaja za odvodnju atmosferskih voda,
	- čišćenja javnih površina,
	- održavanja javnih površina,
	- održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2018. i Financijskom planu Gradske četvrti za 2018. a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 8.541.200,00 kuna raspoređuju se za obavljanje poslova i radova održavanja na području Gradske četvrti  prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	održavanje objekata i uređaja za odvodnju atmosferskih voda
	Vodoopskrba i odvodnja d.o.o.
	637.000,00 

	3.2
	čišćenje javnih površina
	Zagrebački holding d.o.o., 
Podružnica Čistoća
	2.883.000,00 

	3.3
	održavanje javnih površina
	Zagrebački holding d.o.o., 
Podružnica Zrinjevac
	1.218.000,00 

	3.4
	Održavanje
nerazvrstanih cesta
	Zagrebački holding d.o.o., 
Podružnica Zagrebačke ceste
	3.803.200,00 

	Ukupno
	8.541.200,00 




	4. Pod održavanjem objekata i uređaja za odvodnju atmosferskih voda  podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća sve poslove i radove čišćenja i održavanja 2.890 vodolovnih grla te drugih objekata i uređaja atmosferske odvodnje na području Gradske četvrti u 2018. godini.

	5. Pod čišćenjem javnih površina, u smislu odredaba Zakona o komunalnom gospodarstvu i Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Čišćenje javnih prometnih površina obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja) na javnim prometnim površinama. Ručno čišćenje obavljaju čistači ulica, a obuhvaća čišćenje javnih prometnih površina metlom i lopatom, pražnjenje košarica za otpatke, uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 518.840 m² javnih površina, čišćenja 495.488 m² velikom čistilicom i pranja 528.601 m² autocisternom te druge poslove čišćenja i pranja na području Gradske četvrti u 2018. godini, osim poslova obuhvaćenih planovima malih komunalnih akcija mjesnih odbora.
	
	6. Održavanje javnih površina podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 205.537 m² javnih površina na području Gradske četvrti u 2018. godini, osim poslova obuhvaćenih planovima malih komunalnih akcija mjesnih odbora.

	7. Održavanje nerazvrstanih cesta u ovom programu podrazumijeva redovno održavanje nerazvrstanih cesta, i to:
	7.1. redovno ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovno održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovnog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj program obuhvaća sve poslove redovnog održavanja ukupno 622.561 m² nerazvrstanih cesta na području Gradske četvrti u 2018. godini, uključujući održavanje semaforskih uređaja na ukupno 28 lokacija, osim poslova obuhvaćenih planovima malih komunalnih akcija mjesnih odbora.

	8. Gradska četvrt izvršavat će obveze održavanja komunalnih objekata i uređaja u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture.

	9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima održivog razvoja i osiguranja javnosti rada.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2018. i ovim programom, a prema načelima štednje i racionalnog korištenja sredstava.


Ad.4. Strateška studija o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba

Predsjednik daje riječ Maji Čižić.

Maja Čižić kaže kako je prisustvovala izlaganju na navedenu temu koje je bilo održano u Skupštini Grada. Prisutni su postavljali pitanja na koja nije odgovoreno. 

Predsjednik čita prijedlog Zaključka te ga daje na glasovanje.

     Z A K LJ U Č A K
     o mišljenjima na Stratešku studiju o utjecaju 
         Plana gospodarenja otpadom Grada Zagreba na okoliš i
 	   Nacrt prijedloga Plana gospodarenja otpadom 

1. Vijeće Gradske četvrti Črnomerec raspravljalo je o  Strateškoj studiji o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba. 

2. Vijeće predlaže da se javna rasprava produlji za 15 dana. 
 
3. Ovaj Zaključak dostavit će se Gradskom uredu za gospodarstvo, energetiku i zaštitu okoliša, Sektoru za zaštitu okoliša i održivo gospodarenje otpadom i Gradskom uredu za mjesnu samoupravu.


Ad.5. Prijedlog Odluke o izmjenama i dopunama Odluke o nerazvrstanim 
                      cestama      

Predsjednik obrazlaže traženo te otvara raspravu.
U raspravi sudjelovali: Maja Čižić, Tomislav Matošin, Snježana Ordanić  i Josip Jelić.

Predsjednik daje prijedlog zaključka na glasovanje.

Jednoglasno usvojen slijedeći

     Z A K LJ U Č A K

 o mišljenjima na Odluku o izmjenama i dopunama  Odluke o  
	                     nerazvrstanim cestama

1. Vijeće Gradske četvrti Črnomerec daje pozitivno mišljenje na Odluku o izmjenama i dopunama Odluke o nerazvrstanim cestama.  

2. Ovaj Zaključak dostavit će se Gradskom uredu za prostorno uređenje, izgradnju   Grada, graditeljstvo, komunalne poslove i promet, Sektoru za pravne i financijske  poslove i Gradskom uredu za mjesnu samoupravu.


Ad.6. Predlaganje kandidata za suce porotnike za mladež Općinskog kaznenog suda u      	Zagrebu


Predsjednik čita prijedlog kandidata za suce porotnike te otvara raspravu.

U raspravi sudjelovali: Maja Čižić, Tomislav Matošin i Josip Jelić.
Predsjednik daje prijedlog Zaključka na glasovanje.

Jednoglasno usvojen slijedeći


Z A K LJ U Č A K
        
                o prijedlogu kandidata za suce 
                       porotnike za mladež 

1. Vijeće Gradske četvrti Črnomerec za suca porotnika za mladež predlaže:

1. LUCIJA PEJIĆ, Zagreb, Završje 17A
2. MLADEN SALAJSTER, Zagreb, Črnomerec 90
3. KREŠIMIR STARČEVIĆ, Zagreb, Šestinski dol 139A
4. ENA KASALO, Zagreb, Ulica dr. Ante Šercera 46
5. MARINA MAJNARIĆ, Zagreb, Ulica grada Mainza 24


Ad.7. Korištenje sredstava s pozicije „Ostali nespomenuti rashodi poslovanja“


Predsjednik otvara raspravu.
U raspravi sudjelovali: Tomislav Domes, Tomislav Kolačny, Maja Čižić, Siniša Ružić i Josip Jelić.
Predsjednik daje prijedloge zaključka na glasovanje.

S 12 glasova ZA i 3 SUZDRŽANA usvojeni slijedeći



ZAKLJUČAK 
o prijedlogu utroška sredstava s pozicije
 ostali nespomenuti rashodi poslovanja


I. Vijeće Gradske četvrti Črnomerec iz Razdjela Proračuna Grada Zagreba 0502, na poziciji 131-3299 "Ostali nespomenuti rashodi poslovanja" za 2018. raspolaže sa 200.000,00 kn.	

II. Vijeće Gradske četvrti predlaže utrošak sredstava iz točke I. ovog zaključka na slijedeći način:
1. Protokolarne potrebe i nepredviđeni troškovi  Vijeća             100.000,00 kn
2. Ustanovama čije je osnivač Grad Zagreb			       100.000,00 kn
                                               
				                              Ukupno:                       200.000,00 kn








Z A K L J U Č A K

    o korištenja sredstava s pozicije „ostali nespomenuti rashodi poslovanja“

1. Vijeće Gradske četvrti Črnomerec nije u mogućnosti udrugama plaćati potrošni materijal i opremu, te prijevoz s pozicije „ostali nespomenutu rashodi poslovanja“, obzirom da je isto uređeno Zakonom o udrugama (Narodne novine 74/14 i 70/17) i Uredbom o kriterijima, mjerilima i postupcima financiranja i ugovaranja programa projekata od interesa za opće dobro (Narodne novine 26/15).

2. Vijeće upućuje udruge da se za financijsku pomoć jave na javni poziv za potporu udrugama koje raspisuje Grad Zagreb.  

3. Ovaj  Zaključak biti će dostavljen udrugama koje zatraže financijsku pomoć Vijeća.



Ad. 8. Autobusno stajalište Kustošijanska 223

Predsjednik daje riječ Tomislavu Matošinu.
Tomislav Matošin kaže da se sastao Odbor za komunalne aktivnosti te je donio odluku da se autobusna stanica izmjesti cca 100 metara južnije.
U raspravi sudjelovali: Tomislav Matošin, Ljiljana Peršince, Maja Čižić, Branko Maton, Miroslav Šurbek i Josip Jelić.

Predsjednik daje prijedlog Zaključka na glasovanje.

Jednoglasno usvojen slijedeći

               Z A K LJ U Č A K
             o premještanju autobusnog stajališta u Kustošijanskoj ulici 227 

1. Vijeće je raspravljalo  o premještanju autobusnog stajališta u Kustošijanskoj ulici kbr. 223 na lokaciju Kustošijanska ulica kbr. 227 , na prijedlog Gradskom uredu za prostorno uređenje, izgradnju Grada, graditeljstvo, komunalne poslove i promet  i zahtjeva gđe. Olge Gjurin, Kustošijanska ulica 223.
 
2. Vijeće predlaže da se autobusno stajalište premjesti na lokaciju Kustošijanska ulica 213 i 213A te da se postavi nadstrešnica, klupa i info pano, obzirom da su članovi Vijeća obilaskom lokacije utvrdili da je nogostup na predloženoj lokaciji, Kustošijanska ulica 227, preuzak.   

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet  na daljnje postupanje


Ad.9. Prijedlog lokacija za izgradnju fiksnih reciklažnih dvorišta

Predsjednik kaže da lokacije za izgradnju fiksnih reciklažnih dvorišta moraju zadovoljavati na način da zemljište bude u vlasništvu Grada Zagreba te da odgovara veličinom. Predlaže slijedeće dvije lokacije; Gradiščanska iza Doma Zdravlja-zapad i Ilica 231 (Grafokarton). Otvara raspravu.
U raspravi sudjelovali: Tomislav Kolačny, Maja Čižić, Tomislav Matošin i Josip Jelić.

Jednoglasno usvojen slijedeći

Z A K LJ U Č A K 
		   o prijedlogu lokacija za smještaj fiksnog reciklažnog dvorišta 

1. Vijeće predlaže slijedeće lokacije  za  smještaj fiksnog reciklažnog dvorišta: 
-    Gradiščanska ulica (iza Doma zdravlja Zagreb zapad) na 
k. č. 3191 ( 994 m²), k.č. 3190/1 (289 m²), k. č. 3190/2 (124 m²), k. č. 3192 (663 m²)  i k. č. 3193 (190 m²)  k.o. Črnomerec.

· Ilica iza kbr. 231 k. č. 3078 (1597  m²)  k.o. Črnomerec

2.  Ovaj Zaključak dostaviti će se Gradskom uredu za mjesnu samoupravu.  


Ad.10. Autobusna linija 139 i 141

Predsjednik obrazlaže traženo te daje prijedlog zaključka na glasovanje.

Jednoglasno usvojen slijedeći

               Z A K LJ U Č A K

             o očitovanju na dopunu voznih redova autobusnih linija 139 Reljkovićeva – Jelenovac – Reljkovićeva  i 141  Reljkovićeva – Vinogradi – Reljkovićeva  

1. Vijeće je razmotrilo Zaključak Vijeća Mjesnog odbora Jelenovac o dopuni voznih redova autobusnih linija 139 Reljkovićeva – Jelenovac – Reljkovićeva  i 141  Reljkovićeva – Vinogradi – Reljkovićeva  na prijedlog Zagrebačkog električnog tramvaja. 
2. Vijeće podržava prijedlog polazaka:
      Linija 139  Reljkovićeva – Jelenovac – Reljkovićeva  
Novi polasci iz Reljkovićeve radnim danom u 7:10, 8:30 i 15:30 sati.
Linija 141  Reljkovićeva – Vinogradi – Reljkovićeva  
Novi polasci iz Reljkovićeve radnim danom u 7:45, 8:45, 13:10, 14:00, 16:00 i 16:45 sati.
3. Ovaj Zaključak dostaviti će se Zagrebačkom električnom tramvaju na daljnje postupanje



Ad.11. Odluka o komunalnom redu

Predsjednik otvara raspravu.
U raspravi sudjelovali: Tomislav Kolačny. Vlado Crkvenac, Tomislav Matošin i Josip Jelić.

Predsjednik daje prijedlog zaključka na glasovanje.

Jednoglasno usvojen slijedeći


     Z A K LJ U Č A K

 o mišljenjima na Odluku o izmjeni Odluke o komunalnom redu 

1.  Vijeće Gradske četvrti Črnomerec je raspravljalo o prijedlogu Odluke o izmjeni Odluke o komunalnom redu. 
2. Vijeće predlaže da se, ako postoje prostorne mogućnosti, spremnici ograde o trošku   	        davatelja usluge.
                 3. Ovaj Zaključak dostavit će se Gradskoj skupštini Grada Zagreba i Gradskom uredu   	      za  	            mjesnu samoupravu.


Ad.12. Informacije, pitanja i prijedlozi

Predsjednik čita obavijest od Hrvatskih šuma vezano uz zatvaranje planinarskih staza.
Tomislav Kolačny daje primjedbu na izgradnju ograde uz potok Črnomerec te kaže da je previsoka i ružna.
Maja Čižić kaže da je zatražila troškovnik za izgradnju te ograde, ali ga do danas nije dobila.
Predsjednik odgovara da od Zrinjevca dobivamo okvirno prijedlog troškovnika.
Tomislav Matošin ima nekoliko pitanja, prvo je  prometovanje oko bolnice Sveti Duh i vračanja prometnog znaka.
Mirella Šušak Cvetković kaže da je na inicijativu VMO Sveti Duh vraćen znak zabrane prometovanje vozila osim za potrebe bolnice i taxi službe te je to riješeno.
Tomislav Matošin kaže da se na prošloj sjenici raspravljalo o prostoru Ilica, mala Ilica, Vukovićeva i Prilaz baruna Filipovića te nelegalno izgrađenim garažama na tom prostoru. Da li je Vijeće dobilo informaciju da su garaže nelegalni izgrađene.
Predsjednik odgovara da nismo dobili nikakvu informaciju o navedenom te da se može ići sa intervencijom na tom prostoru samo za dio koji je u vlasništvu Grada Zagreba.
Tomislav Matošin kaže da je na prošloj sjednici dobio odgovor vezano uz Savjet za zdravlje da će dobiti odgovor u pisanom obliku. Odgovor nije dobio.
Predsjednik odgovara da je sam predložio potpredsjednicu Vijeća gđu. Ljiljanu Peršinec u Savjet za zdravlje, obzirom da je rok bio peti ili sedam dana, a sjednica Vijeća održana je nekoliko dana prije. Isto je učinio temeljem Izvješća o radu i djelovanju potpredsjednice Vijeća u kojem točka tri govori da ona  prati socijalno stanje građana Gradske četvrti Črnomerec te predlaže pomoć za najugroženije te se točkom četiri gdje se navodi da prati zdravstvenu tematiku Gradske  četvrti Črnomerec te predlaže rješavanje problema.
Tomislav Matošin pita da li se za tu funkciju dobiva naknada i da li postoji još koji savjet za koji bi članovi Vijeća trebali znati.
Predsjednik odgovara da misli da se ne dobiva naknada za tu funkciju a za sada nismo dobila nikakav zahtjev za sudjelovanje u bilo kakvom savjetu. 
Tomislav Matošin predlaže da se u Zapisniku konstatira poimence tko je glasao za, tko protiv, a tko je bio suzdržan.
Predsjednik odgovara da je to nepotrebno jedino ako neko traži da se zapisnički konstatira kako je glasovao.
Tomislav Matošin pita vezano uz otvaranje javnog WC-a na Terminalu Črnomerec da li je to samo informacija za vijećnike.
Predsjednik odgovara da da je i da očito Grad Zagreba namjerava kupiti tu lokaciju kako bi se otvorio javni WC na tom prostoru.
Maja Čižić pita da li je dopis od Prometnog redarstva vezano uz nepropisno parkiranje spušten na mjesne odbore.
Snježana Ordanić odgovara da misli je dopis proslijeđen mjesnim odborima, ali mora provjeriti.
Maja Čižić pita da li smo dobili prijedlog lokacija za postavljanje zelenih otoka.
Snježana Ordanić odgovara da će dobiti u pisanom obliku odgovor.




Obzirom da se više nitko ne javlja za riječ, predsjednik zatvara sjednicu.
Sjednica završila u 16,50 sati.
Zapisnik vodila:
Natalija Vidak


KLASA:   026-02/18-01/182
URBROJ: 251-06-11-03-18-2						
Zagreb,     20. veljače 2018. 

